امتثال فوزى

امتثال فوزى رقاصه وممثله مصريه.
راقصة مصرية اتولدت فى قرية مير التابعة لمركز القوصية في محافظة اسيوط. اشتهرت فى العشرينات و التلاتينات من القرن العشرين، اتلمذت على ايد (بديعه مصابنى)، و كانت مديره لكازينو البوسفور بالاشتراك مع (مارى منصور)، شاركت فى السينما بعدة اعمال منها ( الهارب، حظ المحب)، ماتت مقتوله على ايد واحد من البلطجيه لرفضها دفع الاتاوه يوم 23 مايو 1936.

 كان ليها صاله و كازينو البوسفور فى ميدان باب الحديد (ميدان رمسيس دلوقتى)
 اتجوزت الفنان زكى طليمات رائد المسرح المصرى الحديث بعد طلاقه من الفنانه روز اليوسف
 فى سنة 1936 قتلها بلطجى شارع عماد الدين فؤاد الشامى و عصابته برقبة ازازه لانها مدفعتش الاتاوه الشهريه.
 مقتلها 
رفضت امتثال دفع الاتاوة لفتوات شارع عماد الدين و بالتحديد فؤاد الشامى، اللى فرض عليها اتاوه 50 جنيه شهرى و الا قام بقتلها فى حالة عدم الدفع. بدورها، بلغت امتثال رجال البوليس، و كان قسم الازبكيه بيطل مباشره على كازينو البسفور، فلما عرف الشامى بكده شعر بضياع هيبته بين رجالته، و ده زاد الموقف امتناع رقاصات عماد الدين دفع الاتاوات، فدفع الشامى بواحد من رجالته لسمه كامل الحريرى، مساء يوم الجمعة 22 مايو 1936، اللى استناها ورا مسرح البسفور و غرز رقبة ازازه مكسوره فى رقبتهار.قصة مقتل «راقصة» امتلكت كازينو «البسفور»: انتهى عصر الفتوّات بوفاتها 

انتدب مصطفى النحاس باشا اتنين من موظفين الداخليه لحضور التحقيق و اعداد تقرير، و انشغلت الجرانيل بالحدث فاتصدرت الحادثه الصفحات الاولى فى صحف السياسه، العروسه، دار الهلال، اللطائف المصوره و غيرها، و حوكم الفتوه و القاتل و اتحكم عليهم بالسجن عشرين سنه . اصدر رئيس الوزرا النحاس باشا قرار بالغاء نظام الفتوات فى مصر.

قدمت السينما قصة الرقاصه امتثال فى السينما و اخرج الفيلم حسن الامام باسم ، و عملت بطولته ماجده الخطيب.مقتل الراقصة امتثال فوزى ينهى عصر الفتوات 

 فيلموجرافيا 

تمثيل (1 عمل)

1. الهارب
فيلم 1936

2. حظ المحب .
 مصادر 

تصنيف:وفيات 1936
تصنيف:رقاصات مصريات
تصنيف:رقاصات شرقيات مصريات
تصنيف:ممثلات مصريات
تصنيف:اشخاص من محافظه اسيوط
تصنيف:ناس من ديروط